CELEX: 62021TN0788
Language: fi
Date: 2021-12-21 00:00:00
Title: Asia T-788/21: Kanne 21.12.2021 – TDK Foil Italy v. komissio

21.2.2022   
            
            
               FI
            
            
               Euroopan unionin virallinen lehti
            
            
               C 84/43
            
         
      Kanne 21.12.2021 – TDK Foil Italy v. komissio
      (Asia T-788/21)
      (2022/C 84/61)
      Oikeudenkäyntikieli: englanti
      
         Asianosaiset
      
      
         Kantaja: TDK Foil Italy SpA (Rozzano, Italia) (edustajat: asianajajat F. Di Gianni, A. Scalini ja G. Pregno)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan lopullisen polkumyyntitullin käyttöönotosta Kiinan kansantasavallasta peräisin olevien alumiinilevyvalmisteiden tuonnissa 8.10.2021 annetun komission täytäntöönpanoasetuksen (EU) 2021/1784 (1) siltä osin kuin siinä sisällytetään polkumyyntitullin soveltamisalaan raaka alumiinifolio, jota käytetään alumiinielektrolyyttikondensaattoreihin tarkoitettujen suurjännitteisen anodialumiinin ja johdinfolioiden tuottamiseen
               
            
                  —
               
               
                  toissijaisesti kumoamaan lopullisen polkumyyntitullin käyttöönotosta Kiinan kansantasavallasta peräisin olevien alumiinilevyvalmisteiden tuonnissa 8.10.2021 annetun komission täytäntöönpanoasetuksen (EU) 2021/1784 1 artiklan 1 kohdan siltä osin kuin siinä sisällytetään lainvastaisesti korkean puhtausasteen alumiinifolio polkumyyntitullin soveltamisalaan
               
            
                  —
               
               
                  joka tapauksessa velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste: sisällyttäessään korkean puhtausasteen alumiinifolion toimenpiteiden alaan komissio on arvioinut ilmeisen virheellisesti tutkimuksen aikana esitettyjä todisteita ja loukannut suhteellisuusperiaatetta. Erityisesti kantaja katsoo, että on olemassa vahva näyttö siitä, että korkean puhtausasteen alumiinifolion unionin tuotantoa ole olemassa.
               
            
                  2)
               
               
                  Toinen kanneperuste: riidanalaisella asetuksella rikotaan perusasetuksen 1 artiklan 1 kohtaa siltä osin kuin siinä sovelletaan polkumyyntitulleja tuotteeseen, jonka tuonnista ei ole voinut aiheutua vahinkoa unionin tuotantoalalle ja siksi, että unionin etu puuttuu.
               
            
         (1)  EUVL 2021, L 359, s. 6.